《历下亭》
清代·胡季堂

久闻历下亭名古，今识亭窗向水开。恬静湖光归几席，翠微山色入追陪。

一城砧杵秋声远，几处蒹葭野岸隈。莫道终宵人迹少，涵虚应有夜珠来。

作者简介：（1729—1800）清河南光山人，字升夫，号云坡。乾隆时以荫生授顺天府通判。累擢刑部、兵部尚书。屡勘冤狱。嘉庆初任直隶总督，首劾和珅二十大罪。寻以病乞解任。卒谥庄敏。